En helt tredje historie involverer et frivilligt eksil for en gruppe af brødre fra [[Drengot-slægten]]. En af brødrene, (Orderic Vitalis siger [[Osmond Drengot|Osmund]], mens Amatus og Peter (the Deacon) siger [[Gilbert Buatère|Gilbert]]), myrdede Vilhelm Repostel (Repostellus) i nærværelse af hertugen af Normandiet. De fleste kilder mener, at der er tale om hertug [[Robert 1. af Normandiet]]. Repostel havde åbenbart pralet af at have vanæret sin drabsmands datter, og det kostede ham så livet. Drengot-broderen var nu selv truet på sit liv, og valgte at flygte fra landet med sine brødre. Brødrene kom til [[Rom]], hvor en af dem fik audiens hos paven, før de drog videre og mødtes med Melus. Amatus daterer historien til efter 1027 og nævner ikke paven. I følge ham var Gilberts medrejsende brødre Osmund, [[Rainulf Drengot|Ranulf]], [[Asclettin af Acerenza|Asclettin]] og [[Rudolph Drengot|Rudolph]].
Kultur